2 PRIEDAS 

1. Tiekėjas, dalyvaujantis KONKURSE, turi atitikti šiuos kvalifikacijos reikalavimus: 
	Eil. Nr.
	Kvalifikacinio reikalavimo pavadinimas
	Pateikiamas dokumentas

	1.
	Tiekėjas turi turėti pagrindinius specialistus (ekspertus), tenkinančius žemiau nurodytus reikalavimus. 
Kiekvienai specialisto pozicijai turi būti pasiūlytas visus tai pozicijai keliamus reikalavimus atitinkantis specialistas. Visi specialistai turi laisvai kalbėti ir rašyti lietuvių kalba (jei lietuvių kalba nėra gimtoji, ne žemesnis, kaip C1 lygis pagal Europass kalbų pasą). Jei specialistas (-ai) nemoka lietuvių kalbos nurodytu lygiu, reikalavimas gali būti tenkinamas numatant vertimo žodžiu ir raštu paslaugas, su jomis susijusias išlaidas įskaičiuojant į bendrą pasiūlymo kainą. 
Tiekėjas Sutarties vykdymui turi pasitelkti pakankamą kiekį specialistų, kad galėtų tinkamai ir laiku įvykdyti savo įsipareigojimus.
Jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus Sutarčiai vykdyti. Tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą Sutarties dalį, kuriai reikia jų turimų pajėgumų.
Jei Tiekėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti nustatytus reikalavimus, jeigu subtiekėjai (jų darbuotojai) patys vykdys tą Sutarties dalį, kuriai reikia nustatytos kvalifikacijos.
	Tiekėjas turi pateikti siūlomų specialistų sąrašą, kuriame turi būti nurodytas:
1. specialisto vardas, pavardė;
1. siūlomos pareigos projekte (ir / arba vykdant Sutartį);
1. teisiniai santykiai su Tiekėju (pasiūlymo pateikimo dienos datai).
Tiekėjo komandos kiekvienam siūlomam specialistui turi būti pateikti:
1) gyvenimo aprašymas (CV), nurodant konkrečius įvykdytus projektus, projektų užsakovus ir jų kontaktinę informaciją;
2) dokumentai, įrodantys specialisto patirtį reikalavimuose nurodytuose projektuose (projekto pavadinimas, aprašymas, įgyvendinimo laikotarpis, projekto užsakovo kontaktinė informacija, užsakovo patvirtinimas dėl tinkamai ir kokybiškai atliktų paslaugų, specialisto rolė projekte, dalyvavimo projekte laikotarpis (mėnesio tikslumu), ir kiti patirtį bei žinias pagrindžiantys dokumentai).
Siekdamas įsitikinti specialistų CV pateiktos informacijos teisingumu, Pirkėjas turi teisę kreiptis į specialisto CV nurodyto (-ų) projekto (-ų) užsakovą (-us) arba prašyti Tiekėjo pateikti nurodytų projektų užsakovų raštiškus patvirtinimus apie specialistų dalyvavimą projektuose.
Jei specialistas vienu metu vykdė daugiau nei vieną sutartį, skaičiuojant jo patirtį šis (persidengiantis) laikotarpis nesumuojamas. Pirkėjas užskaitys iki pasiūlymų pateikimo termino pabaigos turimą patirtį įvykdytose sutartyse. 
Pateikiamos skaitmeninės dokumentų kopijos.


	1.1.
	Projekto vadovas, atsakingas už darbų koordinavimą ir bendravimą su Užsakovu:
Kvalifikacija, kompetencija ir profesinė patirtis: 
1) turėti ne mažesnę kaip 1 metų patirtį vadovaujant virtualios realybės (toliau -VR) projektams ir specialistų komandai;
2) per paskutinius 3 metus iki pasiūlymų pateikimo dienos vadovavo specialistų komandai, įgyvendinat bent 1 sutartį (projektą), kurios metu buvo sukurta VR patirtis.
	Tiekėjas turi pateikti 1 p. nurodytus dokumentus. 
Pateikiamos skaitmeninės dokumentų kopijos.

	1.2.
	Scenaristas / kūrybinis režisierius Kvalifikacija, kompetencija ir profesinė patirtis: 
1) turėti ne trumpesnę kaip 1 metų patirtį rengiant scenarijus ar režisuojant edukacinį, animacinį ar kt. kūrybinį turinį; 
2) per paskutinius 3 metus iki pasiūlymų pateikimo dienos yra įvykdęs bent 1 sutartį (projektą), kurios metu sukūrė scenarijų edukaciniam, animaciniam jaunimo auditorijai skirtam turiniui.
	Tiekėjas turi pateikti 1 p. nurodytus dokumentus. 
Pateikiamos skaitmeninės dokumentų kopijos.



	1.3.
	3D dizaineris / animatorius:
Kvalifikacija, kompetencija ir profesinė patirtis: 
1) turėti ne trumpesnę kaip 1 metų patirtį, kuriant 3D grafikos elementus (personažų, aplinkų, objektų kūrimas, animacija); 
2) per paskutinius 3 metus iki pasiūlymų pateikimo dienos yra įvykdęs bent 1 sutartį (projektą), kurios metu kūrė 3D elementus (animaciniam filmui, žaidimui, edukaciniam ar kitam vizualiniam projektui).
	Tiekėjas turi pateikti 1 p. nurodytus dokumentus. 
Pateikiamos skaitmeninės dokumentų kopijos.

	1.4. 
	VR programuotojas (Unity, Unreal ar lygiaverčių priemonių naudotojas)
Kvalifikacija, kompetencija ir profesinė patirtis: 
1) turėti ne mažiau kaip 1 metų patirtį programuojant interaktyvų 3D turinį, įskaitant VR ar papildytos realybės sprendimus;
2) per pastaruosius 3 metus iki pasiūlymų pateikimo dienos yra įvykdęs bent 1 sutartį (projektą), kurio metu programavo ir (ar) integravo virtualios realybės arba papildytos realybės turinį.
	Tiekėjas turi pateikti 1 p. nurodytus dokumentus. 
Pateikiamos skaitmeninės dokumentų kopijos.

	1.5.
	Garso režisierius / garso inžinierius 
Kvalifikacija, kompetencija ir profesinė patirtis: 
1) turėti ne mažiau kaip 1 metų patirtį erdvinio (ambisoninio / spatial) garso kūrime (įskaitant įrašymą, apdorojimą ir montavimą);
2) per paskutinius 3 metus iki pasiūlymų pateikimo dienos yra įvykdęs bent 1 VR sutartį (projektą), kurios metu atliko erdvinio garso įrašymą ir / arba garso montavimą multimedijos, animacijos ar virtualios realybės turiniui.
	Tiekėjas turi pateikti 1 p. nurodytus dokumentus. 
Pateikiamos skaitmeninės dokumentų kopijos.

	1.6.
	Įgarsintojas / įgarsinimo aktorius − profesionaliai įgarsinantis turinį lietuvių kalba
Kvalifikacija, kompetencija ir profesinė patirtis: 
1) turėti ne mažiau kaip 1 metų profesinę patirtį įgarsinant audiovizualinį turinį (pvz., reklamą, filmus, animaciją, edukacinį ar multimedijos turinį);
[bookmark: _GoBack]2) per paskutinius 3 metus iki pasiūlymų pateikimo dienos yra įgarsinęs bent 1 projektą, skirtą vaikų ar jaunimo auditorijai.

	Tiekėjas turi pateikti 1 p. nurodytus dokumentus. 
Pateikiamos skaitmeninės dokumentų kopijos.




